《夜泊鲁桥胡中丞驰翰至披襟起坐秉烛读之沨沨乐章声中金石口占奉谢》
明代·皇甫汸

见君晴，别君雨。人向巫阳去，别君云作雨。思君月出云，疑是湘江上，猿啼不可闻。

河水瀰瀰，获此双鲤。赠比琅玕，报匪琼玖。夜中不能寐，起坐理金声。

山月为我明，河水为我清，思君不见那为情。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。